L-Isqfijiet jikkumentaw pożittivament dwar Leħen is-Sewwa L-Isqfijiet huma konxji tat-tibdil pożittiv li sar fil-kontentut u fil-prezentazzjoni ta' Leħen is-Sewwa u huma tal-fehma li dan it-tibdil ikompli. Leħen is-Sewwa trid tkompli l-missjoni tagħha għax illum hi l-uniku gazzetta ta' ispirazzjoni Kristjana fil-pajjiż. Hi l-uniku mezz li permezz tiegħu l-Knisja u l-entitajiet kollha tagħha jistgħu jwasslu b'mod stampat dak li qed jagħmlu u dak li jridu jgħidu lill-Insara. Huma wrew il-fehma tagħhom dwar kif din il-gazzetta tista' tkompli ttejjeb il-prodott finali tagħha u tilħaq aktar nies. Kemm l-Arċisqof Charles J. Scicluna kif ukoll l-Isqof Mario Grech wiegħdu li se jkunu qed jagħtu l-għajnuna tagħhom biex saċerdoti djoċesani u reliġjużi, membri ta' kongregazzjonijiet u entitajiet oħra reliġjużi kif ukoll lajċi impenjati jsostnu din il-gazzetta billi jabbonaw jew jixtruha mill-ħwienet. Filfatt, għall-ewwel darba fl-istorja tagħha, Leħen is-Sewwa bdiet tinbiegħ mingħand il-librara ewlenin fi kważi l-lokalitajiet kollha. Dan joħroġ minn laqgħat separati li d-direzzjoni ta' din il-gazzetta kellha mal-Arċisqof Scicluna u mal-Isqof Grech dan l-aħħar.
It-tibdil irid ikompli